**Skema til projektbeskrivelser for Kulturkaravanens indholdsproducenter**

**Samtalekraft - brug din handlekraft i hverdagen**

|  |  |
| --- | --- |
| **Projektbeskrivelse** | Der er mange opgaver at løse lokalt for at vedligeholde og udvikle de fælles faciliteter, fællesskabet og kulturlivet og den skattefinancierede service matcher langtfra altid behovet.  Samtidig er vores klode hjemsøgt af kriser som aldrig før.  Verdens tilstand får mange mennesker til at tænke: ”hvad kan jeg selv gøre – hvordan kan jeg være en del af løsningen? – ud over at bruge min stemmeret.”  Med Samtalekraft vil vi sætte lys på værdien af de små hverdagshandlinger og deres betydning for at opretholde vores liv. Håbet er at det kan skabe en følelse af taknemmelighed, der i sig selv er sund for krop og sjæl og at det kan være med til at genfortrylle ens hverdag i en tid, hvor der er enormt fokus på innovation, vækst og alt det, der er nyt som det betydningsfulde.  Med afsæt i det kendte hverdagsliv undersøger Samtalekraft dernæst, hvilke små handlinger vi kan udføre, når vi ønsker at ændre vores hverdag hjemme eller i vores lokalsamfund.  Disse mange små handlinger kan på længere sigt drive ikke blot et lokalsamfund men et helt land i en positiv retning og dermed påvirke hele klodens tilstand. I det små – men det har betydning og kan give inspiration til andre. Ud fra devisen - det man fokuserer på vokser.  I den del af Samtalekraft tager vi udgangspunkt i tankerne bag Borgerlyst, Rethink Activism og Samtalelykkeposer udviklet af Nadja Pass og Helle Solvang til Kulturmødet på Mors 2017.  Borgerlyst har udviklet en samtalesalon om Hverdage og samtalemenuen her fra er:   * Hvad optager dig til dagligt?   + Og hvad holder dig fra at bruge din tid på det? * Hvordan har du valgt at indrette din hverdag? * Hvor mange penge skal du tjene for at få din hverdag til at hænge sammen?   + Og hvad bruger du resten til? * Hvorfor er du endt med denne hverdag? * Hvad har du gjort undervejs? * Hvad har du valgt fra? * Hvilke muligheder har du udelukket? * Hvordan har din hverdag forandret sig om fem år?   Arrangementet:  En aften, hvor to lokale foreningers medlemmer mødes sammen med andre interesserede og oplever musik og et foredrag med mennesker, der har gentænkt deres hverdag – nordjyske Turtle Time v. Morten Grau Jensen og Mette Fuglsang i ugerne 23 og 24 samt ugerne 36-43. I ugerne 16, 18 og 21 er fortællerne Bjarke Hansen og Nana Reinert fra skonnerten Nestor i Århus Træskibshavn. Foredraget er med for at skabe perspektiv – måske bliver deltagerne fascineret – måske provokeret – måske er det bare for langt ude.  **Foredrag og journalist bookes senest d 10. i måneden før arrangementet ved** [**vita.andersen@aalborg.dk**](mailto:vita.andersen@aalborg.dk)  Efter foredraget taler deltagerne sammen om deres hverdag ud fra et sæt samtalekort/en samtalemenu. Ideen er at gøre det nemt at tale sammen med fremmede eller allerede kendte deltagere om noget, der måske ikke lige bliver talt om i hverdagen.  Efterfølgende samler den faciliterende journalist op på de største erkendelser. Kulturkonsulenten er enten selv evaluator eller udpeger en, som noterer disse, evt med navns nævnelse.  Efterfølgende kan de deltagende foreninger kontaktes for yderligere refleksioner over arrangementet.  Kulturkonsulenten samler op og videreformidler materialet til sine politikere.  Der serveres kaffe/kage og tales videre.  Evt. en udstilling af billederne fra PixlArts projekt om Hverdagsglimt med udskolingen til at understøtte samtalerne om vedligehold og danne forbindelse mellem os leverandører.  Aftenen er styret efter en fastlagt koreografi og af en professionel journalist, der sikrer at alle føler sig trygge i processen.  Tovholder er det lokale bibliotek.  Vært er journalist ved TV2 Nord: Jenni Boelt og Verner Joost.  Der vælges medværter fra hver af de to foreninger, så konceptet bliver forankret før og kan leve videre efter.  Biblioteket stiller med en person, der byder velkommen for at sikre bibliotekets synlighed. Vedkommende tager nogle fotos med sin mobil og indsamle tilbagemeldingerne fra publikum. Der er udviklet et evalueringsark til formålet. Billederne lægges på karavanens facebook og instagram. |
| **Hvem er målgruppen for vores projekt** | Den lokale kulturkonsulent og arbejdsgruppe finder frem til to (eller flere) foreninger, der har interesse i at mødes og vil forpligte sig på det. Herudover kan der inviteres bredt i lokalsamfundet, så der opstår en god blanding af allerede organiserede folk og andre lokale.  Tilmelding nødvendig. |
| **Omfang – hvor mange kan/skal der være til vores arrangement** | Fra 20 – 60 personer. |
| **Hvem vil vi inddrage i processen** | *Turtle Time* og *Bjarke Hansen/Nana Reinert* , der kan inspirere fordi, der har valgt at leve ”off grid” eller på anden vis har taget et anderledes valg ift livsform.  PixlArt leverer evt. en billedpræsentation, der kan understøtte deltagernes refleksioner. Der udsende mere info om teknik til visning af instagramprofil. |
| **Hvilke krav stiller vi til faciliteter og de medvirkende** | Et indbydende rum i lokalsamfundet – men helst et sted, hvor begge de inviterede foreninger er på udebane. F.x. biblioteket.   * Stole og borde * Projektor og lærred * Mulighed for at lave kaffe og servere kage * Plads til optrædende musikere |
| **Forslag til lokation** | Bibliotekets sal eller inde i selve biblioteksrummet. |
|  |  |